На основу чл. 99. Закона о планирању и изградњи („Сл. гласник РС“, бр. 72/09, 81/09-испр, 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), члана 32. Закона о локалној самоуправи („Сл. гласник РС“ 129/07 и 83/14 - др. закон и 101/16-др. закон) и члана 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ бр. 11/13, 5/17 и 14/17), Скупштина општине Владичин Хан на седници одржаној дана 10.11.2017. године, донела је

**О Д Л У К У**

**О ИЗМЕНИ И ДОПУНИ ОДЛУКЕ О ОТУЂЕЊУ, ДАВАЊУ У ЗАКУП, ПРИБАВЉАЊУ И**

**РАЗМЕНИ ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

**ОПШТИНЕ ВЛАДИЧИН ХАН**

**Члан 1.**

 Овом Одлуком врши се измена и допуна Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник града Врања“ бр. 6/16 и 43/16).

**Члан 2.**

У члану 12. став 1. мења се и гласи:

 „Програм отуђења и давања у закуп грађевинског земљишта у јавној својини општине Владичин Хан, на предлог Општинског већа општине Владичин Хан, доноси Скупштина општине Владичин Хан, најкасније до 31. децембра текуће године за наредну годину“.

У члану 12. став 2. мења се и гласи:

„Скупштина општине Владичин Хана може највише четири пута годишње доносити измене и допуне усвојеног Програма из става 1. овог члана“.

У члану 12. став 3. мења се и гласи:

„Програм саставља Служба за урбанизам општинске управе Владичин Хан у сарадњи са Службом за инвестиције општинске управе Владичин Хан“.

**Члан 3.**

У члану 54. у ставу 2. врши се допуна тако што се иза речи „лице коме се продаје земљиште“ додаје „по спроведеном поступку прикупљања понуда или јавног надметања“, у осталом делу члан 54. остаје неизмењен.

**Члан 4.**

Оваодлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-188/7/17-IV/04**

 **ПРЕДСЕДНИЦА**

 **Данијела Поповић**